**Oppgave 1:**

Jeg startet med å sette opp tilkoblingen til databasen. For å gjøre det mer oversiktlig, delte jeg arbeidet inn i mindre deler. Første steg var å opprette en klasse som leste fra en .properties-fil og håndterte tilkoblingen via DriverManager. Etter det fokuserte jeg på å skrive et skript som kunne lese og importere data fra en tekstfil (vehicles.txt) og sette det inn i riktige tabeller i databasen.

Underveis støtte jeg på noen utfordringer: noen rader ble lagt inn, mens andre ble «hoppet over». Dette skyldtes feil i SQL-spørringene, spesielt antall parametere. Etter feilsøking fikk jeg importert alle dataene korrekt.

Jeg har brukt **JDBC (Java Database Connectivity)** med Connection, PreparedStatement og ResultSet for å utføre SQL-spørringer mot MySQL. Det er ikke benyttet noe ORM-rammeverk som Hibernate eller JPA, i tråd med kravene i oppgaveteksten.

**Oppgave 2:**

Her valgte jeg samme fremgangsmåte: jeg delte oppgaven i små deloppgaver for bedre oversikt. Jeg begynte med å lage menyen i Main-klassen og implementerte funksjoner én etter én: vise alle kjøretøy, beregne total drivstoffmengde, vise kjørbare kjøretøy, og mulighet for å skrote (slette) kjøretøy basert på ID.

Videre laget jeg klassene FossilCar, ElectricCar og Motorcycle, som alle arver fra en abstrakt Vehicle-klasse. Dette gjorde det enklere å håndtere ulike kjøretøytyper i én liste og bruke polymorfi når informasjon skulle vises.